દહેરાદૂનમાં આવેલી ફોરેસ્ટ રિસર્ચ ઈન્સ્ટિટ્યૂટની મુલાકાત લેવા જેવી છે. ‘મહોબ્બતેં’ ફિલ્મનું મોટા ભાગનું શૂટિંગ અહીં થયેલું છે. ભારતમાં કેવાં-કેવાં પ્રકારનાં વૃક્ષો હતાં, તે કેટલાં વર્ષ જૂના હતાં તે બધું અહીં સાચવી રખાયેલું છે. તેમાંથી કઈ-કઈ વસ્તુઓ બનતી હતી તેના સેમ્પલ પણ અહીં મૂકેલા છે. વિમાનના પ્રોપેલર પણ ભારતમાં ઊગતાં વૃક્ષોનાં લાકડાંમાંથી બનાવવામાં આવતા હતા. ડેલહાઉસીમાં પાણીનું એક ઝરણું છે. વન વગડામાંથી વહેતું આ ઝરણાનું પાણી પીને સુભાષચંદ્ર બોઝે ટીબીનો રોગ મટાડયો હતો. ઘણા વર્ષો પહેલાં મારું પુસ્તક ‘આઝાદી કે દીવાને’ લખતો હતો ત્યારે સુભાષચંદ્ર બોઝે જે ઘરમાં નિવાસ કર્યો હતો તે જોવા ગયો ત્યારે આ વાત જાણી હતી.